CELEX: 62016TN0373
Language: lt
Date: 2016-07-13 00:00:00
Title: Byla T-373/16: 2016 m. liepos 13 d. pareikštas ieškinys byloje Victaulic Europe/Komisija

26.9.2016   
            
            
               LT
            
            
               Europos Sąjungos oficialusis leidinys
            
            
               C 350/20
            
         2016 m. liepos 13 d. pareikštas ieškinys byloje Victaulic Europe/Komisija
   
   (Byla T-373/16)
   (2016/C 350/26)
   Proceso kalba: anglų
   
      Šalys
   
   
      Ieškovė: Victaulic Europe (Nazareth, Belgija), atstovaujama solisitoriaus C. Fairpo
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti ieškinį dėl panaikinimo priimtinu;
            
         
               —
            
            
               panaikinti 2016 m. sausio 11 d. Komisijos sprendimą dėl Belgijos Karalystės įgyvendintos valstybės pagalbos schemos, susijusios su atleidimu nuo pelno perviršio mokesčio SA.37667 (2015/C) (ex 2015/NN), tiek, kiek sprendimu pelno perviršio sistema netinkamai kvalifikuojama pagalbos schema, tinkamai nenustatyta tariama pagalbos priemonė, pelno perviršio sistema netinkamai laikoma nesuderinama valstybės pagalba, kaip tai suprantama pagal SESV 107 straipsnį, ir nepagrįstai reikalaujama, kad Belgija susigrąžintų nenustatytas sumas iš jų gavėjų pagal pelno perviršio sistemą ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmuoju pagrindu teigiama, kad Komisija padarė teisės klaidą, pelno perviršio sistemą nepagrįstai kvalifikuodama pagalbos schema.
            
         
               2.
            
            
               Antruoju pagrindu nurodoma, kad Komisija padarė teisės klaidą, neįvertinusi ar tariama pagalba suteikė pranašumą.
            
         
               3.
            
            
               Trečiuoju pagrindu teigiama, kad Komisija padarė teisės klaidą, pelno perviršio sistemą laikydama atrankine.
            
         
               4.
            
            
               Ketvirtuoju pagrindu teigiama, kad Belgijos pareiga susigrąžinti tariamą pagalbą pažeidžia teisinio tikrumo principą.